Leh ma kaver labour kaer ar gizell,  E peb parrez war vein an ilizou,  Er berejou, war galz a galvariou ?  Ha bez ez eus eur vro vel Breiz-lzel,  Roas buhez da gant den a vrezel,  Brudet evel Lez-Breiz ha Richemon,  Gwesklin, Arzur, Pontkalleg ha Klison ?  En da istor, O ! va bro Breiz-Izel,  Me gav barzed evel ma z oa  Luzel, Brizeug, Ar Skourr, ar fablenner Milin,  Heb ankounaad, en amzer goz, Marzin.  Ha komz a rin euz a zent Breiz-Izel,  Hag a skignas sklêrder an Aviel  Dre ar vro-mañ, en deñvalijenn choaz,  O planta don war bep torgenn ar groaz ?…  Netra ne dalv, ha netra ne dalvo,  Va Breiz-Izel, va Mamm garet, va bro !  Va harantez, beteg eur va maro,  Heb ehana da veuli me garo !